CELEX: 32017D0829(01)
Language: ro
Date: 2017-08-28 00:00:00
Title: Decizia de punere în aplicare a Comisiei din 28 august 2017 privind publicarea în Jurnalul Oficial al Uniunii Europene a unei cereri de modificare a caietului de sarcini al unei denumiri din sectorul vitivinicol conform articolului 105 din Regulamentul (UE) nr. 1308/2013 al Parlamentului European și al Consiliului [Pla i Llevant (DOP)]

29.8.2017   
            
            
               RO
            
            
               Jurnalul Oficial al Uniunii Europene
            
            
               C 284/5
            
         DECIZIA DE PUNERE ÎN APLICARE A COMISIEI
   din 28 august 2017
   privind publicarea în Jurnalul Oficial al Uniunii Europene a unei cereri de modificare a caietului de sarcini al unei denumiri din sectorul vitivinicol conform articolului 105 din Regulamentul (UE) nr. 1308/2013 al Parlamentului European și al Consiliului
   [Pla i Llevant (DOP)]
   (2017/C 284/07)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 97 alineatul (3),
   întrucât:
   
               (1)
            
            
               Spania a depus o cerere de modificare a caietului de sarcini al denumirii „Pla i Llevant” în conformitate cu articolul 105 din Regulamentul (UE) nr. 1308/2013.
            
         
               (2)
            
            
               Comisia a examinat cererea și a ajuns la concluzia că sunt îndeplinite condițiile prevăzute la articolele 93-96, la articolul 97 alineatul (1) și la articolele 100, 101 și 102 din Regulamentul (UE) nr. 1308/2013.
            
         
               (3)
            
            
               Pentru a se permite prezentarea declarațiilor de opoziție în conformitate cu articolul 98 din Regulamentul (UE) nr. 1308/2013, cererea de modificare a caietului de sarcini al denumirii „Pla i Llevant” ar trebui publicată în Jurnalul Oficial al Uniunii Europene,
            
         DECIDE:
   Articol unic
   În conformitate cu articolul 105 din Regulamentul (UE) nr. 1308/2013, cererea de modificare a caietului de sarcini al denumirii „Pla i Llevant” (DOP) figurează în anexa la prezenta decizie.
   În conformitate cu articolul 98 din Regulamentul (UE) nr. 1308/2013, prin publicarea prezentei decizii se conferă dreptul de opoziție la modificarea caietului de sarcini menționat la primul paragraf din prezentul articol timp de două luni de la data publicării acesteia în Jurnalul Oficial al Uniunii Europene.
   
      Adoptată la Bruxelles, 28 august 2017.
      
         
            Pentru Comisie
         
         Phil HOGAN
         
            Membru al Comisiei
         
      
   
   
      (1)  JO L 347, 20.12.2013, p. 671.
   
      ANEXĂ
      
         „PLA I LLEVANT”
      
      
         PDO-ES-A1038-AM03
      
      Data cererii: 11.2.2016
      CERERE DE MODIFICARE A CAIETULUI DE SARCINI
      1.   Normele aplicabile modificării
      
      Articolul 105 din Regulamentul (UE) nr. 1308/2013 – modificare care nu este minoră
      2.   Descrierea și justificarea modificării
      
      2.1.   Delegarea verificării caietului de sarcini unui organism de control
      
      Autoritatea competentă a delegat verificarea conformității caietului de sarcini aplicabil acestei DOP consiliului de reglementare a DO „Pla i Llevant”, după acreditarea acestuia de către autoritatea națională spaniolă de acreditare și de certificare (ENAC) în februarie 2012.
      Această modificare se referă doar la punctul 9 al caietului de sarcini, și nu la documentul unic.
      2.2.   Extinderea ariei delimitate
      
      Modificarea constă în extinderea ariei delimitate pentru a include localitatea Santanyi.
      Prin urmare, se modifică punctul 4 din caietul de sarcini și punctul 5 din documentul unic.
      Motivele modificării sunt următoarele:
      
                  —
               
               
                  localitatea Santanyi se învecinează cu localități protejate prin DOP „Pla i Llevant”, și anume cu localitățile Campos și Felanitx;
               
            
                  —
               
               
                  tradiția vitivinicolă din localitatea Santanyi a fost demonstrată pe tot parcursul istoriei sale;
               
            
                  —
               
               
                  caracteristicile de mediu și de sol ale localității nu diferă de cele din restul ariei geografice actuale a DOP „Pla i Llevant”;
               
            
                  —
               
               
                  au fost realizate studii experimentale prealabile cu struguri obținuți din vița-de-vie cultivată în Santanyi, în conformitate cu normele DOP „Pla i Llevant”;
               
            
                  —
               
               
                  aceste studii au arătat că vinul obținut din strugurii produși în Santanyi respectă cerințele de calitate (fizice, chimice și organoleptice) stabilite pentru denumirea de origine „Pla i Llevant”.
               
            Includerea localității Santanyi în rândul localităților protejate pentru producția de vinuri cu DOP „Pla i Llevant” este pe deplin justificată.
      DOCUMENT UNIC
      1.   Denumire înregistrată
      
      Pla i Llevant
      2.   Tip de indicație geografică
      
      DOP – denumire de origine protejată
      3.   Categorii de produse vitivinicole
      
      
               
                  1.
               
               
                  Vin
               
            
               
                  3.
               
               
                  Vin licoros
               
            
               
                  4.
               
               
                  Vin spumos
               
            
               
                  8.
               
               
                  Vin petiant
               
            4.   Descrierea vinului (vinurilor)
      
      
         Vin – Vinuri albe și rozé
      
      Vinurile albe și rozé sunt limpezi, transparente și strălucitoare. Aromele lor sunt proaspete și fructate. Gustul lor este proaspăt, expresiv și fructat. Vinurile albe păstrate în butoaie prezintă aromele caracteristice acestei metode de învechire. Gustul lor este plin, cremos, structurat și persistent.
      Dioxid de sulf: 240 dacă > 5 g/l de glucoză și de fructoză.
      Limitele parametrilor analitici nemenționați aici trebuie să fie conforme cu regulamentele relevante ale UE.
      Caracteristici analitice generale
      
                  Tăria alcoolică totală maximă (în % din volum)
               
               
                   
               
            
                  Tăria alcoolică dobândită minimă (în % din volum)
               
               
                  10,5 
               
            
                  Aciditatea totală minimă
               
               
                  4,5  miliechivalenți pe litru
               
            
                  Aciditatea volatilă maximă (în miliechivalenți pe litru)
               
               
                  13,3 
               
            
                  Cantitatea totală maximă de dioxid de sulf (în miligrame pe litru)
               
               
                  180
               
            
         Vin – Vinuri roșii
      
      Vinurile roșii sunt limpezi, vioaie și strălucitoare, cu o culoare de intensitate medie-ridicată. Vinurile tinere au arome de fructe proaspete, în timp ce vinurile vechi au arome de fructe coapte, îmbogățite de timpul petrecut în butoi. Gustul lor este elegant, plăcut, plin, echilibrat și catifelat, iar gustul remanent este cald și persistent.
      Dioxid de sulf: 180 dacă > 5 g/l de glucoză și de fructoză.
      Limitele parametrilor analitici nemenționați aici trebuie să fie conforme cu regulamentele relevante ale UE.
      Caracteristici analitice generale
      
                  Tăria alcoolică totală maximă (în % din volum)
               
               
                   
               
            
                  Tăria alcoolică dobândită minimă (în % din volum)
               
               
                  11
               
            
                  Aciditatea totală minimă
               
               
                  4,5  miliechivalenți pe litru
               
            
                  Aciditatea volatilă maximă (în miliechivalenți pe litru)
               
               
                  13,3 
               
            
                  Cantitatea totală maximă de dioxid de sulf (în miligrame pe litru)
               
               
                  140
               
            
         Vin licoros
      
      Vinurile licoroase sunt de culoare galben-pai, cu un menisc verde spre auriu. La vinurile roșii, culoarea variază de la roșu intens la purpuriu. Ele sunt limpezi și strălucitoare. La vinurile albe se pot distinge arome florale și arome de fructe în sirop, cu accente de maturitate. Vinurile roșii au arome de dulceață, de stafide și de fructe uscate. Ele prezintă un bun nivel de aciditate și sunt echilibrate și elegante.
      Dioxid de sulf: 175 dacă > 5 g/l de glucoză și de fructoză.
      Conținutul maxim de aciditate volatilă este de 25 de miliechivalenți pe litru, deoarece acestea sunt vinuri cu o tărie alcoolică totală în volume mai mare sau egală cu 15 % vol. Această valoare este în conformitate cu derogarea prevăzută la punctul 3 din anexa I C la Regulamentul (CE) nr. 606/2009.
      Limitele parametrilor analitici nemenționați aici trebuie să fie conforme cu legislația relevantă a UE.
      Caracteristici analitice generale
      
                  Tăria alcoolică totală maximă (în % din volum)
               
               
                   
               
            
                  Tăria alcoolică dobândită minimă (în % din volum)
               
               
                  15
               
            
                  Aciditatea totală minimă
               
               
                  4,5  miliechivalenți pe litru
               
            
                  Aciditatea volatilă maximă (în miliechivalenți pe litru)
               
               
                  25
               
            
                  Cantitatea totală maximă de dioxid de sulf (în miligrame pe litru)
               
               
                  130
               
            
         Vin spumos
      
      Vinurile spumoase tinere sunt practic incolore. Vinurile spumoase păstrate în butoaie prezintă o culoare mai intensă. În cazul vinurilor spumoase rozé, culoarea variază între culoarea frunzei de ceapă și un roz violaceu.
      În toate cazurile, vinul are un aspect strălucitor. Bulele sunt mici și sunt eliberate în mod lent și prelungit, formând lanțuri lungi. Aromele amintesc de modul în care aceste vinuri sunt obținute din vinuri anterioare, prin autoliza drojdiei. Pe palat, vinul prezintă o aciditate echilibrată, fără asprime. Gustul rezidual este curat și persistent.
      Limitele parametrilor analitici nemenționați aici trebuie să fie conforme cu regulamentele relevante ale UE.
      Caracteristici analitice generale
      
                  Tăria alcoolică totală maximă (în % din volum)
               
               
                   
               
            
                  Tăria alcoolică dobândită minimă (în % din volum)
               
               
                  11
               
            
                  Aciditatea totală minimă
               
               
                  4,5  miliechivalenți pe litru
               
            
                  Aciditatea volatilă maximă (în miliechivalenți pe litru)
               
               
                  13,3 
               
            
                  Cantitatea totală maximă de dioxid de sulf (în miligrame pe litru)
               
               
                  160
               
            
         Vin petiant
      
      Vinurile petiante albe sunt de culoare galben-pai, cu un menisc ușor auriu. Vinurile rozé prezintă o culoare de intensitate medie, violet-rozacee.
      Ele sunt limpezi și strălucitoare. Bulele și coloanele de bule sunt fine. Mirosul este fructat, cu arome provenind de la a doua fermentație. În ceea ce privește gustul, vinul este proaspăt și fructat, cu un gust rezidual persistent.
      Limitele parametrilor analitici nemenționați aici trebuie să fie conforme cu regulamentele relevante ale UE.
      Caracteristici analitice generale
      
                  Tăria alcoolică totală maximă (în % din volum)
               
               
                   
               
            
                  Tăria alcoolică dobândită minimă (în % din volum)
               
               
                  10
               
            
                  Aciditatea totală minimă
               
               
                  4,5  miliechivalenți pe litru
               
            
                  Aciditatea volatilă maximă (în miliechivalenți pe litru)
               
               
                  13,3 
               
            
                  Cantitatea totală maximă de dioxid de sulf (în miligrame pe litru)
               
               
                  160
               
            5.   Practici oenologice
      
      (a)   Practici oenologice esențiale
      
      Practică oenologică specifică
      Tehnicile utilizate pentru manipularea strugurilor, a mustului și a vinului, precum și pentru controlul fermentării și pentru prelucrare trebuie să fie concepute pentru a produce produse de cea mai înaltă calitate. Pentru extragerea mustului sau a vinului pot fi utilizate numai sisteme mecanice care nu deteriorează și nu deplasează părțile solide ale ciorchinelui. Nu se pot utiliza practici care implică preîncălzirea strugurilor sau încălzirea musturilor sau a vinurilor în prezența tescovinei pentru a forța extragerea materiei colorante. Pentru extragerea mustului sau a vinului și pentru separarea lor de tescovină ar trebui aplicată o presiune adecvată, astfel încât randamentul să nu fie mai mare de 70 de litri de vin pentru fiecare 100 de kilograme de struguri recoltați.
      (b)   Producții maxime
      
      11 000 de hectolitri la hectar
      77 de hectolitri la hectar
      6.   Aria delimitată
      
      Aria de producție a denumirii de origine „Pla i Llevant” este formată din teritoriile următoarelor comune, situate pe insula Mallorca: Algaida, Ariany, Arta, Campos, Capdepera, Felanitx, Llucmajor, Manacor, Maria de la Salut, Montuíri, Muro, Petra, Porreres, Sant Joan, Sant Llorenc des Cardassar, Santa Margalida, Santanyi, Sineu și Vilafranca de Bonany, pe care consiliul de reglementare le-a clasificat ca fiind apte pentru producția de struguri din soiurile menționate.
      7.   Soiurile principale de struguri de vin
      
      
                   
               
               
                  PENSAL BLANCA, sinonim cu: MOLL
               
            
                   
               
               
                  CALLET
               
            
                   
               
               
                  GORGOLLASSA
               
            
                   
               
               
                  GIRO ROS
               
            
                   
               
               
                  FOGONEU
               
            
                   
               
               
                  MANTO NEGRO
               
            8.   Descrierea legăturii (legăturilor)
      
      
         Vin
      
      Viile se caracterizează prin natura insulară a regiunii și prin localizarea lor practic la nivelul mării. Vântul „Embat”, care suflă asupra acestei regiuni, aduce răcoare, umiditate și salinitate. El condiționează tipul de viticultură, lăsând fructul expus la aer prin elagarea ramurilor înverzite și furnizând o cantitate importantă de săruri. Razele solare puternice favorizează sinteza compușilor fenolici, furnizează o concentrație ridicată de arome și un conținut ridicat de alcool, precum și vinuri roșii cu o culoare de intensitate medie-ridicată și vinuri albe cu un aspect limpede. Solurile calcaroase favorizează prezența compușilor aromatici. Datorită acestui set de factori, vinurile „Pla i Llevant” prezintă un caracter unic, cu o aciditate bine integrată, care le conferă vinurilor structura și vigoarea ce le caracterizează.
      
         Vin spumant, vin petiant și vin licoros
      
      Caracteristicile distinctive ale vinurilor spumoase, petiante și licoroase cu DOP „Pla i Llevant” le sunt conferite de calitățile specifice ale vinurilor de bază utilizate pentru producerea lor.
      9.   Condiții suplimentare esențiale
      
      Cadrul juridic:
      În legislația națională
      Tipul condiției suplimentare: Dispoziții suplimentare privind etichetarea
      Descrierea condiției:
      Pe etichetă trebuie să figureze denumirea și logoul DO „Pla i Llevant”.
      Cadrul juridic:
      În legislația națională
      Tipul condiției suplimentare: Ambalarea în aria delimitată
      Descrierea condiției:
      Îmbutelierea trebuie să se desfășoare în aria de producție, având în vedere importanța ei pentru calitatea produsului final. Obținerea condițiilor ideale este mai bine asigurată dacă îmbutelierea este realizată de întreprinderi stabilite în aceeași regiune ca și unitățile vinicole vizate de denumire și care funcționează sub controlul direct al acestora din urmă, deoarece ele dispun de experiență specializată, precum și de o cunoaștere temeinică a caracteristicilor specifice ale vinului în cauză. Sticlele în care vinul este vândut pentru consum trebuie să poarte sigilii de garanție, etichete sau contraetichete numerotate, furnizate de organismul de control, care trebuie aplicate chiar în cadrul unității vinicole în cauză. Dacă urmează a fi depozitate vinuri provenind din alte regiuni geografice, organismul de control trebuie să fie informat în prealabil în scris. Depozitarea va fi autorizată în următoarele condiții: vin îmbuteliat în sticle cu o capacitate < 15 l; sticle etichetate la locul de origine.
      
         Link către caietul de sarcini al produsului
      
      http://www.caib.es/sites/qualitatagroalimentaria/es/pla_i_llevant-46239/